Roquebrune-Cap-Martin

Roquebrune-Cap-Martin je francúzska mesto v departemente Alpes-Maritimes v regióne Provence-Alpes-Côte d’Azur. Nachádza sa na brehu Stredozemného mora v zálive Cap-Martin. Jej pôvodný názov bol „Roccabruna“ a v dialekte Mentonu „Roucabruna“. Mesto je súčasťou aglomerácie kniežatstva Monako. Mestu dominuje najstarší donjon na území Francúzska, ktorý je súčasťou hradu z obdobia Karola Veľkého. Donjon stojí vo výške  na kopci „Agel“. Pod ním je situované mesto Roquebrune-Cap-Martin pozostávajúce z troch mestských častí: „Cap Martin“, „Carnolès“ a „Saint Roman“, ktorý sa približuje k Monaku.

 Poloha 
Mesto má rozlohu . Najvyšší bod je položený  a najnižší bod 

 Dejiny mesta 
Založenie obce Roquebrune v roku 970 sa pripisuje grófovi de Vintimille (Konrad I.). Konrad I. posilnil ochranu západnej hranice vedúcej pri antickej Via Julia Augusta.

Pevnosťou, ktorú postavil, sa rozumie aj samotná obec. V roku 1355 rodina Ventimille predala Roquebrune a Menton rodine Grimaldi. Tým sa stali ich majetkom na nasledujúcich 500 rokov, počas ktorých sa vojenská pevnosť okolo donjonu zväčšovala.      

V 1793 sa stala obec francúzskou, neskôr opäť monackou, v roku 1814 slobodným mestom a v 1848 spolu s Mentonom bola pod ochranou sardínskeho kráľa. Za zásluhy Francúzska pri zjednocovaní Talianska daroval Viktor Emanuel II. grófstvo Nice Francúzsku. 

V 1860 rozhodol plebiscit občanov opäť o pripojení k Francúzsku. V roku 1861 sa dve mestá Roquebrune a Menton stali de facto francúzskymi. Vláda Napoleona III. zaplatila kniežatstvu Monako 4 milióny zlatých frankov za právo pripojiť si Menton a Roquebrune k Francúzsku, na ktoré si podržalo nárok kniežatstvo.     

Výstavba cesty prechádzajúcej cez teritórium bola projektom Napoleona Bonaparteho a bola realizovaná v roku 1804. Táto cesta prepojila ekonomicky celý Côte d’Azur (v súčasnosti Moyen Corniche). Časť Cap-Martin, kde sa nachádza kostol z 11. storočia, sa stala časťou panstva.

Zmena názvu z Roquebrune na Roquebrune-Cap-Martin sa udiala z dôvodu lepšieho rozlíšenia od Roquebrune-sur-Argens.

Miesta a pamiatky
 Kostol sv. Margity z 12. storočia, býva miestom každoročných Pašií(cirkevný sviatok).
 Mauzóleum de Lumone je antický pamätník asi z 1. storočia pri Via Julia Augusta
 Stredoveký zámok je pevnosť vybudovaná na konci 10. storočia. Jeho donjon je počiatkom románskeho štýlu.
 Tisícročný olivovník je považovaný za jeden z najstarších na svete. Je to súbor výhonkov, ktorých korene rozrušujú postupne kamene múru, z ktorého vyrastajú. Má objem kmeňa  a výšku . Špecialista na stromy P. Bourdu odhaduje jeho vek na viac ako 2000 rokov.
 Maginotovo dielo v zálive Martin je vojenská stavba z obdobia medzi dvoma svetovými vojnami.
 Vila E-1027 patriaca Eileen Gray z roku 1924 na brehu mora
 Vila Torre Clementina z roku 1904 pozdĺž chodníka pri mori
 Vila Cyrnos
 Vila Aréthuse-Trianon
 Villa Cypris
 chata, ktorú si dal postaviť Le Corbusier
 Vila Casa del Mare, v ktorej žila herečka Silvana Mangano v 50. rokoch 20. storočia.
 Kaplnka „La Pausa“ postavená v 15. storočí na pamiatku obetí epidémie moru v 1467.
 Olivový park. Viaceré sú viac ako storočné, park patrí obci.

 Obyvateľstvo 
Počet obyvateľov je  ()Populations légales 2009 [online] Institut national de la statistique et des études économiques (Insee). Dostupné online. (po francúzsky).

Nasledujúci graf zobrazuje vývoj počtu obyvateľov.

 Známe osobnosti 
 Sissi (* 1837 – † 1898), rakúska cisárovná tu bývala v r. 18961897
 William Butler Yeats (* 1865 - † 1939), írsky básnik, skonal v meste
 Coco Chanelová (* 1883 – † 1971), módna návrharka si tu dala v roku 1927 postaviť dom La Pausa. Architekt Robert Streitz doň vkomponoval niektoré prvky, aby pripomínal sirotinec, v ktorom Coco vyrastala. Bol zariadený v španielskom a anglickom štýle 16. a 17. storočia., počas okupácie Francúzska ho zničili maquissardi (francúzski odbojári).
 Le Corbusier (* 1887 - † 1965), švajčiarsky architekt tu žil a zomrel 
 André Malraux (* 1901 – † 1976), literát, politik a dobrodružný cestovateľ tu býval so svojou partnerkou Josette Clotisovou v rokoch 1941 - 1942
 Camille Leroy (* 1905 - † 1995) maliar, Prix Abd el Tif 1937.
 Gilles Panizzi (* 1965), pretekár rallye

 Partnerské mesto 
  Profondeville, Belgicko

 Galéria 

 Referencie 

 Pozri aj 
 Zoznam obcí departementu Alpes-Maritimes
 Zoznam miest vo Francúzsku

 Iné projekty 

 Zdroj 	

Kategória:Mestá v Provence-Alpes-Côte d’Azur
Kategória:Obce v departemente Alpes-Maritimes